ปลอบใจ
เสี่ยเหมา &#8220;เลอศักดิ์ จุลเทศ&#8221; อดีตผู้อำนวยการธนาคารออมสิน พ้นจากตำแหน่งไม่กี่วันก็ได้รับการแต่งตั้งเป็นที่ปรึกษา กิตติรัตน์ ณ ระนอง รองนายกรัฐมนตรี และ รมว.คลัง หย่ายซะ
25 ก.ค. 2555

เสี่ยเหมา “เลอศักดิ์ จุลเทศ” อดีตผู้อำนวยการธนาคารออมสิน พ้นจากตำแหน่งไม่กี่วันก็ได้รับการแต่งตั้งเป็นที่ปรึกษา กิตติรัตน์ ณ ระนอง รองนายกรัฐมนตรี และ รมว.คลัง หย่ายซะ
การแต่งตั้งครั้งนี้ไม่ได้เป็นความลับ ในงานเลี้ยงอำลาตำแหน่งเลอศักดิ์ที่จัดขึ้นที่แบงก์ออมสิน กิตติรัตน์ ไปร่วมงานด้วย พร้อมขึ้นเวทีประกาศแต่งตั้งเลอศักดิ์ เป็นที่ปรึกษา ท่ามกลางผู้ร่วมงานนับพัน
กิตติรัตน์ บอกว่า เลอศักดิ์ ผลงานยอดเยี่ยมกระเทียมดอง ผลงานการยกระดับกองทุนหมู่บ้านเป็นสถาบันการเงินชุมชนและแก้ปัญหาหนี้นอกระบบทำไว้ดีมั่กๆ
ผลงานเลิศอย่างนี้ ให้ไปทำสวนทำไร่เสียเวลาเปล่า 
มาเป็นที่ปรึกษาดีกว่า 555
เมื่อถามว่า แล้วผู้อำนวยการคนใหม่ต้องเก่งอย่างไร?
กิตติรัตน์ บอกคุณลักษณะว่า ต้องสู้ประธานแบงก์ให้ได้
บอกเป็นนัยอย่างนี้สงสัยว่า ที่ผ่านมารัฐมนตรีสู้ท่านประธานแบงก์ไม่ได้นี่เอง จึงต้องปลอบใจให้เป็นที่ปรึกษา ชิมิๆ